jkorsvik/nowiki_second_scrape_merged huggingface dataset:
Ola Hegerberg

Ola Hegerberg (født 5. mai 1894 i Tingvoll, død 22. mars 1984 i Lørenskog) var en norsk rektor og motstandsmann.
Han giftet seg med lærerinne Margit Hegerberg den 25. oktober 1922. Sammen fikk de datteren Audny «Vesla» (gift Heggelund) født 20. juni 1924.Hegerberg vokste opp på gården Hegerberg i Tingvoll, som sønn av bonde Mikael E. og Anne Hegerberg. Han gikk lærerskolen og tok eksamen i 1920. Hegerberg var ansatt ved Møre ungdomsskole 1920-21, Kirkenes byfolkeskole 1921-22 og Bjørnvatn byfolkeskule 1922-24. Han ble ansatt ved Fjellhamar skole i 1924. Samme år flyttet han sammen med sin kone inn i Lørenskogs første offentlige lærerbolig, huset «Kåstad».
I 1936 startet han Lørenskog Folkeboksamling, som var forløperen til Lørenskog Folkebibliotek. Hegerberg engasjerte seg sterkt i lokalsamfunnet og var aktiv i den lokale samfunnsdebatten i mellomkrigsåra.
Under andre verdenskrig deltok han i den militære motstandskampen på lokalplanet. To ganger i løpet av krigen ble han arrestert og satt fengslet på Grini fangeleir i Bærum. Fra vinteren 1943 satt han fengslet til krigen var slutt.
Etter krigen fortsatte Hegerberg sitt arbeid som lærer ved Fjellhamar skole, der han var skolestyrer, senere rektor, fram til pensjonsalder. Hegerberg skrev «Sang til Lørenskog».Hegerberg fikk Kongens fortjenstmedalje i sølv. Ola Hegerbergs gate i Lørenskog fikk navnet i 2005.


== Referanser ==
Fait accompli

Fait accompli (uttalt fɛt akɔ̃pl'i, «fullbyrdet faktum», det vil si «avgjort sak» eller «kjensgjerning») er en fransk talemåte som er gått inn i mange språk i sin franske språkversjon. Det siktes til en inntrådt kjensgjerning, gjerne en sak som er blitt fullbyrdet på raskt og uventet vis, og som er av en slik karakter at den vanskelig eller umulig kan omgjøres.


== Referanser ==


== Eksterne lenker ==
Ivan Joller

Ivan Joller (født 24. april 1983 i Stans) er en sveitsisk skiskytter. Han representerte Sveits under Vinter-OL 2014 der han ble nr. 67 på normaldistansen.


== Referanser ==


== Eksterne lenker ==
(en) Ivan Joller – Olympics.com 
(en) Ivan Joller – Olympic.org 
(en) Ivan Joller – Olympedia 
(en) Ivan Joller – Sports-Reference (OL-resultater – arkivert) 
(en) Ivan Joller – FIS (langrenn) 
(en) Ivan Joller – IBU 
(en) Ivan Joller – biathlon.com.ua 
(en) Ivan Joller – TheSports.org
Herman Frederik Amberg Gjør

Herman Frederik Amberg Gjør (født 2. november 1828 i Saude, Sauherad, død 1905) var en norsk lege, kjent for sin forskning på syfilis.Etter å ha gått på hjembyens latinskole (i dag Stavanger katedralskole) i 1847 ble han cand.med. ved Det Kongelige Frederiks Universitet i 1853. Han var fra 1855 candidat ved Rikshospitalet og knyttet til Fødselsstiftelsen. Gjør fikk i 1856 H.K.H. Kronprinsens gullmedalje for avhandlingen Om Callusdannelsen, som omhandlet det å få tykk hud under føttene. Ellers skrev han om nervesykdommer forårsaket av syfilis samt en drøfting av den luetiske arteritt (betennelser i arteriene forårsaket av syfilis). Med stipend reiste han i 1858 til Wien, Paris, Berlin og Praha.  Tilbake fra turen ble han forfremmet til reservelege ved Rikshospitalet. Han var også amanuensis for lege og senere professor Carl Wilhelm Boeck (1808–1875), som var kjent for forskning på syfilis. I 1861 etterfulgte han Boeck som overlege ved det kommunale sykehus i Christiania. Han drev også privatpraksis i Christiania. Han var formann for Det norske medicinske Selskab i 1902.Han var sønn av sogneprest og misjonsleder Magnus Andreas Gjør (1801–1874) og Martine Schaft (1799–1843). Faren var sogneprest i Saude i Sauherad på den tid Herman ble født. Moren var datter av justisråd Andreas Schaft (1760–1826) i Kristiania; etter hennes død giftet faren seg med morens søster (og Hermans tante), Andrea Schaft (1803–1847), som heller ikke ble gammel. Lillebroren Fredrik Julius Emil Gjør (1839–1916) ble sogneprest. Herman på sin side, ble gift med sin kusine (mors niese), Valborg Tostrup (1836–1886), datter av trelasthandler Christopher Henrik Holfeldt Tostrup (1804–1881).


== Referanser ==
Jorrit Bergsma

Jorrit Bergsma (født 1. februar 1986 i Boarnsterhim i Boornsterhem i Friesland) er en nederlandsk skøyteløper som konkurrerer i hurtigløp og maratonløp.Bergsma representerte Nederland under Vinter-OL 2014 der han vant gull på 10 000 meter (foran Sven Kramer) og bronse på 5 000 meter. Hans gode løp på 10 000 m resulterte senere til at han fikk Oscarstatuetten for 2014.
Han har også tre gull og seks sølv fra VM på enkeltdistanser.


== Personlige rekorder ==


== Sammenlagt i Verdenscupen ==
Oppdatert etter sesongen 2020/21.

Sort-markert rubrikk = ikke avholdt konkurranser for sesongen.
– = ikke deltatt på distansen for nevnte sesong.


=== Verdenscupseire ===
EnkeltdistanserLagtempo


== Referanser ==


== Eksterne lenker ==
(de) Jorrit Bergsma – Munzinger Sportsarchiv 
(en) Jorrit Bergsma – Olympics.com 
(en) Jorrit Bergsma – Olympics.com 
(en) Jorrit Bergsma – Olympic.org 
(en) Jorrit Bergsma – Olympedia 
(en) Jorrit Bergsma – Sports-Reference (OL-resultater – arkivert) 
(en) Jorrit Bergsma – Speedskatingbase.eu 
(en) Jorrit Bergsma – SpeedSkatingNews.info 
(en) Jorrit Bergsma – SpeedSkatingStats.com 
(en) Jorrit Bergsma – Cycling Archives 
(nl) Jorrit Bergsma på www.schaatsen.nl/sotsji-2014/langebaan/
(en) Profil på Jakub Majerski's Speedskating database (Adelskalender distanser og sammenlagt)
(en) Profil (gammel) på data.ISUresults.eu og Profil (ny) på www.ISU.html.infostradasports.com sine nettsider. (distanseresultater (gammel) og kort biografi (ny))
(en) Profil på SpeedskatingResults.com (personlige rekorder og resultater (Ufullstendig, resultater fra sesongen 2007/08 og nyere))
(en) Profil på The-Sports.org (noen resultater)
(nl) Profil på Effesport.nl (noen resultater, ufullstendig, personlig rekord mangler på 1 000 m)
«PyeongChang 2018 : Speed Skating Athlete Profile – Jorrit Bergsma» (engelsk). pyeongchang2018.com. Arkivert fra originalen (.htm) 6. februar 2018. Besøkt 28. mars 2018. Bilder(en) Bilder av Jorrit Bergsma på SpeedSkatingPhotos.info/DesgPhoto.com
Laserpistol

En laserpistol er et fiktiv våpen i Star Wars-universet. Våpenet har blitt brukt av det Galaktiske Imperiet, og har blitt sett i alle de tre første filmene. De var inspirert av den fiktive DC-15A laserpistolen som var båret av klonesoldatene under klonekrigen. Hovedsakelig var pistolen inspirert av Sterling L2A3, mens Han Solos pistol i Et nytt håp er imidlertid inspirert av Mauser C96, som ble brukt under 1. og 2. verdenskrig. Denne laserpistolen ble borte, og det ble lagd en ny som senere ble brukt i Imperiet slår tilbake og Jediridderen vender tilbake.


== Eksterne lenker ==
(en) Blaster på Wookieepedia: en Star Wars-wiki
Michel Mulder

Michel Mulder (født 27. februar 1986) er en nederlandsk skøyteløper og konkurrerer i hurtigløp på skøyter på is og med rulleskøyter på fast dekke. Han ble olympisk mester under Vinter-OL 2014 på 2 ganger 500 m hurtigløp på skøyter og vant bronsemedaljen på 1 000 m under samme OL. Han kom på andreplass på 2 ganger 500 m under enkeltdistanse-VM på skøyter 2012. Hans tvillingbror, Ronald Mulder, er også en skøyteløper. Sammen tok de begge medaljer på 2 ganger 500 m hurtigløp under Vinter-OL 2014 (gull og bronse) og kopierte dermed tvillingbrødrene Phil Mahre og Steve Mahre som vant gull og sølv i slalåm under Vinter-OL 1984.


== Personlige rekorder ==
Kilde: SpeedskatingResults.com


== Referanser ==


== Eksterne lenker ==
(de) Michel Mulder – Munzinger Sportsarchiv 
(en) Michel Mulder – Olympics.com 
(en) Michel Mulder – Olympic.org 
(en) Michel Mulder – Olympedia 
(en) Michel Mulder – Sports-Reference (OL-resultater – arkivert) 
(en) Michel Mulder – Speedskatingbase.eu 
(en) Michel Mulder – SpeedSkatingNews.info 
(en) Michel Mulder – SpeedSkatingStats.com 
(en) Michel Mulder – Rollerstory.net 
«Michel Mulder» (nederlandsk). schaatsen.nl. Arkivert fra originalen 1. mars 2014. Besøkt 9. oktober 2015. 
«Athletes : Michel Mulder» (engelsk). Sochi2014.com. 19. juli 2014. Arkivert fra originalen 19. juli 2014. Besøkt 9. oktober 2015. 
(en) Michel Mulder på Jakub Majerski's Speedskating database (Adelskalender distanser og sammenlagt)
(en) Profil (gammel) på data.ISUresults.eu og Profil (ny) på www.ISU.html.infostradasports.com sine nettsider. (distanseresultater (gammel) og kort biografi (ny))
(en) Profil på SpeedskatingResults.com (personlige rekorder og resultater (Ufullstendig, resultater fra sesongen 2007/08 og nyere))
(en) Profil som hurtigløper og som inline-løper på The-Sports.org (noen resultater)
(nl) Profil på Effesport.nl (noen resultater)Bilder(en) Bilder på SpeedSkatingPhotos.info/DesgPhoto.com
Kongsberg gravlund

Kongsberg gravlund er ved Gomsrud sørøst for Kongsberg by, på vestsiden av fylkesvei 87.
Dette er hovedgravlunden for Kongsberg by og omegn. Den ble tatt i bruk i 1972–73, da det begynte å bli fullt ved den tidligere gravlunden ved næringsparken (nå Kongsberg teknologipark). På gravlunden står et kapellbygg med et stort og et lite kapell (seremonirom). Det er utsmykket av bl.a. Rolf Hansen og Nils Aas. Et krematorieanlegg fra 1973 er ikke lenger i bruk. Drammen utfører i dag kremasjoner for Kongsberg.


== Referanser ==


== Eksterne lenker ==
Kongsberg kommune
Gravsøk hos DIS Norge
Zhao Puchu

Zhao Puchu (født 5. november 1907, død 21. mai 2000) var en religiøs leder som jobbet for kulturell vekst og religiøs toleranse i Kina.  Zhao var best kjent som president for det kinesiske buddhistforbundet, en organisasjon som blir støttet av Det kinesiske kommunistiske parti. Han var også en av landets mest kjente utøvere av kalligrafi.Zhao var også viseformann for den niende nasjonale komiteen i Det kinesiske folks politisk rådgivende konferanse og æresformann for den tiende sentralkomiteen i Kinas forening for å promotere demokrati.Han begynte sin yrkeskarriere på 1930-tallet som sekretær for den kinesiske buddhistforeningen. Zhao jobbet også for å bedre relasjonene til Japan, og var visepresident i vennskapsforeningen Kina-Japan fra 1958 til 1989, før han jobbet videre som rådgiver i foreningen. Han ledet en delegasjon av kinesiske religiøse representanter til Japan i 1992, der de møtte statsminister Kiichi Miyazawa og han fikk den japanske Den hellige skatts orden. I Buddhistforbundet jobbet han for å bedre forholdene for de kinesiske buddhistene, og for buddhister i Tibet. Han jobbet for å restaurere og ta vare på templer og relikvier og gjenopprettet et buddhistisk seminarGjennom yrkeskarrieren sin jobbet han mye med humanitære spørsmål som å hjelpe flyktninger, gi unge utdannelse og Røde Kors-aktiviteter. I tillegg jobbet han for religionsfrihet og for å bedre samarbeidet mellom buddhister, kristne, muslimer, konfusianere og taoister i Kina. Han var også aktiv innen World Conference on Religion and Peace i flere år.I 1985 fikk han Niwano-prisen for sitt store humanitære arbeid og arbeid for religionsfrihet og tverreligiøs dialog gjennom mange år.
Zhao var en uttalt motstander av Falun Gong, og støttet det kinesiske forbudet mot organisasjonen.


== Referanser ==
Tuomo Aarnikka

Tuomo Aarnikka (født 28. april 1967 i Lahtis) er en finsk rullestolcurlingspiller. Han representerer klubben M-Curling, der han ble finsk mester i 2008 og 2009, og har deltatt i ett VM for Finland. 


== Karriere ==
Aarnikka var skip ved World Challenge Competition i november 2007 i Inverness (kvalifiseringsmesterskapet for VM i rullestolcurling 2008), men Finland kom på 8.-plass, og greide ikke å kvalifisere seg til VM. I 2008 kom M-Curling på 1.-plass i det finske mesterskapet, med Jari Manni som skip. Han deltok igjen ved kvalifiseringsmesterskapet for VM i 2009, der Finland kom på 7.-plass, og ble dermed ikke kvalifisert for VM 2009. Ved det finske mesterskapet i 2009 forsvarte M-Curling gullet fra året før, denne gangen med Aarnikka som skip.  
Han spilte på det finske laget som kom på 8.-plass ved Turku Open i 2010, og han spilte også i kvalifiseringsmesterskapet til VM 2011, som ble arrangert i november 2010. Denne gangen kom Finland på 8.-plass, og ble ikke med i VM i 2011. Klubblaget hennes, M-Curling, kom på 3.-plass i det finske mesterskapet i 2010. 
I 2011 kom de igjen på 3.-plass i det finske mesterskapet, og hun spilte på det laget som kom på 15.-plass i Turku Open 2011. Han spilte lead på det finske landslaget som spilte i kvalifiseringsmesterskapet til VM 2012. Denne gangen kom Finland på 3.-plass, og ble ikke med i VM i 2012. De kom på 2.-plass ved det finske mesterskapet i 2012, og 6.-plass ved Harju bonspiel med laget PT-curling, der Aarnikka var skip. I kvalifiseringsmesterskapet til VM 2013, som ble arrangert i november 2012 i Lojo i Finland, kom Finland på 2.-plass, etter at de vant den avgjørende kampen om 2.-plassen min 9-7 over Italia. De ble dermed kvalifisert til VM i rullestolcurling 2013. Vesa Hellman var skip i VM, og de endte på 7.-plass i round robin-runden, og gikk dermed ikke videre til sluttspillet.  
I 2013 vant Aarnikka Turku Open, sammen med laget PT Maajoukkue. Sammen med Team Panthera kom han på 2.-plass i det finske mesterskapet i 2013. 
Han var lead ved Paralympiske vinterleker 2014 i Sotsji, der Finland kom på 10.-plass, med Markku Karjalainen som skip. 


== Referanser ==


== Eksterne lenker ==
Tuomo Aarnikka på Facebook 
(en) Tuomo Aarnikka – Paralympic.org 
(en) Tuomo Aarnikka – World Curling Federation 
Suomen Curlingliitto - Tuomo Aarnikka
Profil hos Paralympics 2014 Arkivert 19. mars 2014 hos Wayback Machine.
Kongsvinger krematorium

Kongsvinger krematorium skiftet i januar 2022 navn til Kongsvinger seremonirom. Det ligger like øst for Vinger kirke på Kongsvinger.
Krematoriet ble opprinnelig oppført tidlig på 1970-tallet, mens et nytt byggetrinn stod klart i 2001. I 2009 ble krematoriet oppgradert ved Arkitektene AS, slik at det skal oppfylle dagens strenge utslippsbestemmelser.
Krematoriet har et livssynsnøytralt seremonirom med 160 sitteplasser. Det betjener deler av det sørlige Hedmark og øvre Romerike, og er eneste krematorium i drift i tidligere Hedmark fylke. 
Det er urnelund ved krematoriet, og Vinger kirkegård er ikke langt unna.


== Referanser ==
Patrick deWitt

Patrick deWitt (født 1975 i Vancouver Island, Britisk Columbia) er en canadisk forfatter.
Han har vært bosatt i California og Washington, før han slo seg ned i Oregon med familien. 


== Bibliografi ==


=== Originalutgivelser ===
Ablutions (2009)
The Sisters Brothers (2011)


=== Utgivelser på norsk ===
Brødrene Sisters, oversatt av Vibeke Saugestad, Gyldendal (2012)


== Referanser ==


== Eksterne lenker ==
(en) Patrick deWitt på Internet Movie Database 
(en) Patrick deWitt hos The Movie Database 
(no) Presentasjon på Gyldendal Norsk Forlags nettsider
Jorien ter Mors

Jorien ter Mors (født 21. desember 1989 i Enschede i Twente i Overijssel) er en nederlandsk tidligere skøyteløper som konkurrerte i hurtigløp og kortbane. Hun ble olympisk mester på 1500 meter hurtigløp og lagtempo i Sotsji i 2014.Ter Mors deltok i kortbane i Vinter-OL 2010. Hun begynte med hurtigløp i 2012, og i Sotsji i 2014 deltok hun i både kortbane og hurtigløp. Beste plassering i kortbane var fjerdeplass på 1500 meter, mens hun i hurtigløp vant OL-gull på 1500 meter. Hun tok dessuten gull med det nederlandske laget på lagtempo for kvinner.
Hun tok gull på 1 000 meter i hurtigløp og var også med å tok bronse på 3000 meter stafett i kortbaneløp på skøyter under Vinter-OL 2018.Ter Mors bestemte seg for å legge opp etter det nasjonale nederlandske mesterskapet i sprint i 22.-23. januar 2022 i Heerenveen, siden hun ikke kvalifiserte seg til den nederlandske OL-troppen til Beijing 2022.


== Sammenlagt i verdenscupen i hurtigløp på skøyter ==
Oppdatert etter sesongen 2020/21.

Sort-markert rubrikk = Ikke avholdt konkurranser for sesongen.
– = ikke deltatt på distansen for nevnte sesong.


== Se også ==
Liste over flaggbærere for Nederland under OL


== Referanser ==


== Eksterne lenker ==
(de) Jorien ter Mors – Munzinger Sportsarchiv 
(en) Jorien ter Mors – Olympics.com 
(en) Jorien ter Mors – Olympic.org 
(en) Jorien ter Mors – Olympedia 
(en) Jorien ter Mors – Sports-Reference (OL-resultater – arkivert) 
(en) Jorien ter Mors – Speedskatingbase.eu 
(en) Jorien ter Mors – SpeedSkatingNews.info 
(en) Jorien ter Mors – SpeedSkatingStats.com 
(en) Jorien ter Mors – ShorttrackOnLine.info 
(en) Jorien ter Mors – TheSports.org 
(nl)  Offisielt nettsted
(en) Jorien ter Mors – kategori av bilder, video eller lyd på Commons Hurtigløp«PyeongChang 2018 : Speed Skating Athlete Profile – Jorien ter Mors» (engelsk). pyeongchang2018.com. Arkivert fra originalen (.htm) 28. februar 2018. Besøkt 9. april 2018. Kortbaneløp(nl) Jorien ter Mors på www.schaatsen.nl/sotsji-2014/
«PyeongChang 2018 : Short Track Speed Skating Athlete Profile – Jorien ter Mors» (engelsk). pyeongchang2018.com. Arkivert fra originalen (.htm) 21. april 2018. Besøkt 9. april 2018. BilderBilder av Jorien ter Mors på SpeedSkatingPhotos.info/DesgPhoto.com
Peder Saxtorph

Peder Saxtorph (født 14. mai 1730 i Allerslev, død 9. oktober 1803 i København) var en dansk prest.


== Utdanning og stillinger ==
Saxtorph ble student i Viborg i 1745 og tok teologisk eksamen i 1752. I perioden 1756–59 var han lærer ved Vajsenhuset og medlem av brødremenigheten i København. I 1759 ble han sogneprest i Rorup-Glim, 1762 i Såby-Kisserup, 1774 residerende kapellan ved Nikolaj kirke og 1799 sogneprest samme sted.
Som forfatter er Saxtorph i Norge mest kjent for  sitt «Udtog af Pontoppidans Forklaring», som kom ut i mange opplag.


== Skrifter ==
Passions-Prædikener (1762)
De Troendes Skat og Klenodie (1757)
De store Saligheder i den hellige Nadvere (1762)
Udtog af Dr. Erich Pontoppidans Forklaring til de Eenfoldiges Nytte (1771)
Trøste-Tanker ved Tabet af Hendes Kongelige Høyhed Høysalig PrindsesseCharlotta Amalia... (1782)


== Referanser ==


== Eksterne lenker ==
Den store danske (Gyldendals åbne encyklopædi)
Mina Mojtahedi

Mina Mojtahedi (født 21. mars 1973) er en finsk rullestolcurlingspiller. Hun representerer klubbene Hyvinkään Curling og M-Curling, og har deltatt i ett VM og to paralympiske leker for Finland. 


== Bakgrunn ==
Mojtahedi er født i Iran, og har iransk far og finsk mor. De flyttet til Skottland da hun var 6 år gammel. Hennes handicap skyldes en ryggmargsskade hun fikk da hun var 13 år gammel.Hun har en bachelorgrad i engelsk filoligi fra Universitetet i Helsingfors, og en mastergrad i ernæring. I tillegg har hun en Ph.D i ernæring fra University of Illinois. Hun spilte rullestolbasketball i Finland før hun flyttet til USA, men da hun forstod nivået på rullestolbasketball ved University of Illinois valgte hun å flytte dit, for å satse på denne idretten. Hun flyttet dit i 2003 og spilte for University of Illinois, og på slutten av studiene sine spilte hun også profesjonelt rullestolbasketball i Tyskland, for laget RSV Lahn-Dill, fra 2010 til 2012. Da hun sluttet med rullestolbasketball begynte hun med rullestolcurling. 
Hun har bl.a. jobbet for University of Illinois i en årrekke, men bor i dag i Helsingfors i Finland, og jobber for The Threshold Association, som er en organisasjon som arbeider for funksjonshemmede.


== Karriere ==
Mojtahedi representerte Finland ved de Paralympiske sommerleker 1996 i Atlanta i USA. Hun deltok i T53-klassen på både 100, 200 og 800 meter, men kom sist i sitt semifinaleheat på alle tre distansene, og nådde ikke finalen. Hun deltok også på maraton (T52-53), der hun kom på 12.-plass.
Innen rullestolbasketball ble hun USA-amerikansk mester i 2004, 2006 og 2008, og hun var med og vinne World Masters Cup i 2010. Hun vant det tyske mesterskapet og cupen i 2011. De vant også Champions Cup, som er europamesterskapet for klubblag. 
Hun kom på 2.-plass ved det finske mesterskapet i rullestolcurling i 2013, med laget Hyvinkään Curling, og hun vant Turku Open samme år med laget PT Maajoukkue. 
Ved VM i rullestolcurling 2013 var han reserve. Vesa Hellman var skip i VM, og de endte på 7.-plass i round robin-runden, og gikk dermed ikke videre til sluttspillet. Hun var også reserve i rullestolcurling under Paralympiske vinterleker 2014, der Finland kom på 10.-plass.


== Referanser ==


== Eksterne lenker ==
Mina Mojtahedi på Twitter 
Mina Mojtahedi på Facebook 
(en) Mina Mojtahedi – Paralympic.org 
(en) Mina Mojtahedi – World Curling Federation 
Suomen Curlingliitto - Mina Mojtahedi
IPC - paralympiske resultater Mina Mojtahedi
Profil hos Sotsji 2014 Arkivert 19. mars 2014 hos Wayback Machine.
Fredy Rubi

Fred Rubi (født 12. oktober 1926 i Wengen, død 5. september 1997 i Adelboden) var en sveitsisk alpinist som deltok i alle alpinøvelsene under Vinter-OL 1952. Det beste resultatet var 4.-plass i utfor, mens han tok en 7.-plass i slalåm og 12.-plass i storslalåm. Han var nevø av Adolf Rubi som drev med nordisk kombinasjon.


== Referanser ==


== Eksterne lenker ==
(en) Fredy Rubi – Olympedia 
(en) Fredy Rubi – Sports-Reference (OL-resultater – arkivert) 
(en) Fredy Rubi – FIS (alpint)
Naqadakulturen

Naqadakulturen er en arkeologisk betegnelse for kulturgruppe og tidsepoke innenfor kobberalderens førdynastiske Egypt i tidsrommet ca. 4400–3000 f.Kr. Den har navn etter byen Naqada i guvernement Qina.
Den siste fase, Naqada III, er sammenfallende med den urdynastiske periode i oldtidens Egypt, også betegnet som tidlig bronsealder, 3200–3000 f.Kr.


== Kronologi ==


=== William Flinders Petrie ===
Naqadaperiodene ble først inndelt av den britisk egyptologen William Flinders Petrie, som undersøkte stedet Naqada i 1894. Han inndelte kulturen i tre undergrupper:

Naqada I: Amrahkulturen (etter gravsted ved El-Amrah)
Naqada II: Gerzehkulturen (etter gravsted ved Gerzeh)
Naqada III: Semainakulturen (etter gravsted ved Es-Semaina)


=== Werner Kaiser ===
Petries kronologi ble avløst av et nytt system ved den tyske egyptologen Werner Kaiser i 1957. Kaisers kronologi begynte ca. 4000 f.Kr., men senere forskning har modifisert denne til noe tidligere, følgelig:

Naqada I a-b-c (rundt 4400–3500 f.Kr.)
Svarttopp- og malt keramikk
handel med Nubia, oasene i den vestlige ørken og med østlige Middelhavet
obsidian fra Etiopia
Naqada II a-b-c (ca 3500–3200 f.Kr.)
denne kulturen representert over hele Egypt
første mergelkeramikk, og metallarbeid
Naqada III a-b-c (ca 3200–3000 f.Kr.)
mer utarbeide og kostbart gravgods
sylinderkrukker
skriftsystem


== Monumenter og utgravninger ==
Førdynastisk egyptere i Naqada I-perioden drev handel med Nubia i sør, med oasene i den vestlige ørken i vest, og med andre kulturer i det østlige Middelhavet i øst.  De importerte også obsidian fra Etiopia for å benytte som verktøy for å forme steinredskaper. Trekull som er funnet i gravene i Nekhen, og som har blitt datert til periodene Naqada I og II, har blitt identifisert som sedartrær fra Libanon.


== Referanser ==


== Eksterne lenker ==
«Predynastic Period», Ancient Egypt Online
Carangoliopsoidea

Carangoliopsoidea er en overfamilie innenfor parvorden Carangoliopsidira (infraordenen Carangoliopsida) i Senticaudata-gruppen av amfipoder.
Gruppens arter lever som bentiske bunndyr og kjennes fra Gammaridea-arter på avvikende morfologi i halepartiet. Denne gruppens arter lever i  havet.


== Gruppens taksonomi ==
Gruppen ble opprettet i 2013. En moderne oppdatering av systematikken gis nedenfor i lys av 2013-revisjonen med basis i  WoRMS-databasen.

Rekke: KREPSDYR (Crustacea) - 67 000 arter
KLASSE storkreps (Malacostraca) - +30 000 arter Latreille, 1802
Underklasse Eumalacostraca Grobben, 1892
Overorden Peracarida Calman, 1904
Orden amfipoder (Amphipoda) -minst 9 725 arter, 1 900 i ferskvann Latreille, 1816
Underorden Senticaudata - 22 overfamilier, 95 familier Lowry & Myers, 2013
Infraorden Carangoliopsida Bousfield, 1977
Parvorden Carangoliopsidira Myers & Lowry, 2013
Overfamilie Carangoliopsoidea  Bousfield, 1977
Familie Carangoliopsidae Bousfield, 1977
Slekt Carangoliopsis Ledoyer, 1970 - Middelhavet
Carangoliopsis spinulosa Ledoyer, 1970
Familie Kairosidae Lowry & Myers, 2013
Slekt Kairos Krapp-Schickel & Müller, 2011 - Selskapsøyene, Polynesia
Kairos segregans Krapp-Schickel & Müller, 2011


== Referanser ==


== Eksterne lenker ==
(en) Carangoliopsoidea – oversikt og omtale av artene i WORMS-databasen 
(en) Carangoliopsoidea hos NCBI